**1024/2022/START**

**PÁLYÁZATI FELHÍVÁS**

**a**

**Szállítási, rakodási tevékenység biztosítása**

tárgyú beszerzéshez

**Budapest, 2022.**

## Pályázati Felhívás

**„Szállítási, rakodási tevékenység biztosítása”**

tárgyú pályáztatáshoz

1. **Ajánlatkérő neve, címe, telefon- és telefaxszáma (e-mail)**

**MÁV-START Vasúti Személyszállító Zártkörűen Működő Részvénytársaság** (rövidített cégnevén: **MÁV-START Zrt.**)

Székhely: 1087 Budapest, Könyves Kálmán krt. 54-60.

Számlázási cím: 1426 Budapest, Pf.27.

Számlavezető bank: K&H Bank Zrt.

Számlaszám: 10402142 -49575648-49521007

Adóigazgatási szám: 13834492-2-44

Statisztikai számjel: 13834492-4910-114-01

Cégbíróság: Fővárosi Törvényszék Cégbírósága

Cégjegyzék száma: 01-10-045551

***Kapcsolattartási cím:*** **MÁV-START Vasúti Személyszállító Zrt.**

1087 Budapest, Könyves Kálmán krt. 54-60.

Kapcsolattartó megnevezése: Csákainé Szőke Katalin

Kapcsolattartó elérhetőségei: mobil: (+36-30) 5656-064

 e-mail: csakaine.szoke.katalin@mav-start.hu

1. **A Pályázat tárgya:**

Szállítási, rakodási tevékenység biztosítása a MÁV-START Zrt. részére országosan, a MÁV-START Zrt. valamennyi telephelyén, szállítási feladatok esetén telephelyen belül illetve a telephelyek között is, eseti megrendelések alapján. A feladat tárgyát képezi bútorok szállítása, rakodása, szét- és összeszerelése az igényeknek megfelelően, valamint irodai dokumentumok rakodása, szállítása.

1. **A Pályázat műszaki leírása, illetőleg a minőségi követelmények, teljesítménykövetelmények:**

A részletes műszaki követelményeket a Pályázati felhívás műszaki melléklete valamint a szerződéstervezet tartalmazza.

1. **A szerződés meghatározása:**

A MÁV-START Zrt. a szállítási, rakodási tevékenység biztosítására nettó 48.000.000,- Ft értékben kíván **vállalkozási keretszerződés**t kötni. Ajánlatkérő a vállalkozási keretszerződés időbeli hatálya alatt, döntésének megfelelő részletekben és ütemezés szerint rendelheti meg a Munka elvégzését a keretösszeg mértékéig azzal, hogy a keretösszeg kimerítésére Ajánlatkérő kötelezettséget nem vállal. Nyertes Ajánlattevő a keretösszeg ki nem merítése okán semmilyen kártérítési, kártalanítási vagy egyéb igénnyel nem léphet fel Ajánlatkérővel szemben.

1. **A szerződés időbeli hatálya, teljesítési határidők:**

A csatolt szerződéstervezetben meghatározottak szerint:

A Szerződés a mindkét Fél részéről történő aláírása napján lép hatályba és megszűnik, amennyiben mindegyik Fél a Szerződésben vállalt valamennyi kötelezettségét teljesítette.

Felek rögzítik, hogy a jelen Szerződés alapján Megrendelő legfeljebb a jelen Szerződés hatályba lépésétől számított 24. hónapig jogosult Megrendelések leadására. A határidőben leadott Megrendeléseket Vállalkozó köteles teljesíteni.

1. **Részekre történő ajánlattétel -** *nem lehetséges*.

**Többváltozatú ajánlat** - *nem tehető.*

1. **A teljesítés helye:** *- Ajánlatkérő Szerződésben megjelölt Telephelye(i)*
2. **Az ellenszolgáltatás teljesítésének feltételei, biztosítékok:**

Az igazolt teljesítést követően, a mindkét Fél által aláírt szerződés feltételeinek megfelelően kiállított számla és a szerződés szerint kötelezően csatolandó okmányok kézhezvételétől számított 30 napon belül.

Ajánlatkérő előleget, kötbért nem fizet, és semmiféle fizetési biztosítékot nem nyújt.

**A szerződésszerű teljesítést biztosító jogintézmények és mellékkötelezettségek:**

[[x] ] **késedelmi** **kötbér**,

[[x] ] **hibás teljesítési kötbér,**

[[x] ] **nemteljesítési kötbér,**

[[ ] ] teljesítési biztosíték,

[[ ] ] jóteljesítési biztosíték,

[[x] ] **egyéb szerződést biztosító mellékkötelezettségek a szerződéstervezetben meghatározottak szerint.**

1. **Az ajánlatok bírálati szempontja:**

Ajánlatkérő az ajánlatokat

[[ ] ] legalacsonyabb cikkszintű egységár,

[[ ] ] legalacsonyabb összegű ellenszolgáltatás,

[[x] ] ***legjobb ár-érték arányt megjelenítő szempontrendszer***

*[[x] ]* ***Nettó ár, kalkulációs összár***

*[[ ] ]* ***Garancia időszak,***

*[[ ] ]* ***Szállítási határidő,***

*[[x] ]* ***Teljesítésbe bevonni kívánt rendelkezésre álló rakodók száma***

bírálati szempontja szerint értékeli.

Értékelési részszempontok és a hozzárendelt súlyszámok:

|  |  |
| --- | --- |
| Részszempont | Súlyszám |
| 1. Kalkulációs összár (nettó Ft)
 | 80 |
| 1. Teljesítésbe bevonni kívánt rendelkezésre álló rakodók száma (maximum 8 fő, minimum 4 fő)
 | 20 |

Az Ajánlatkérő az ajánlatokat a ***legjobb ár-érték arány*** bírálati szempont szerint értékeli.

Az ajánlatnak magában kell foglalnia az Ajánlattevő minden, a szerződés teljesítésével kapcsolatban felmerült és a jövőben esetlegesen felmerülő költségét, kiadását, egyéb terheit. Ajánlattevő a megjelölt díjon felül egyéb költségtérítési igény, illetve többletdíjazás Ajánlatkérő szembeni érvényesítésére semmilyen jogcímen nem jogosult.

**A bírálat részletes ismertetése:**

Ajánlatkérő az értékelési részszempontok kapcsán az alábbiakról tájékoztatja azAjánlattevőket**:**

A bírálat során az adható pontszám valamennyi részszempont esetében 0-10 pont. Mindegyik részszempont esetében az Ajánlatkérő számára legkedvezőbb ajánlati elem 10 pontot kap, a többi arányosan kevesebbet. Mindegyik részszempont esetében Ajánlatkérő két tizedes jegy pontosságig számol. Minden részszempontnál a kapott pontszámot ajánlatkérő megszorozza az adott részszemponthoz tartozó súlyszámmal. Ezek az értékek összeadódnak, az összeg adja az ajánlattevő összpontszámát.

Az elbírálás végeredményeképpen az összességében legelőnyösebb Ajánlat kerül kiválasztásra, mint nyertes ajánlat.

A nettó árakat úgy kell megadni, hogy azok tartalmazzanak az általános forgalmi adón kívül minden járulékos költséget, függetlenül azok formájától és forrásától, pl. VÁM, különböző díjak és illetékek, egyéb adók stb.

**Az 1. bírálati részszempont (**Kalkulációs összár (nettó Ft)**) tekintetében:**

Az árelemet tartalmazó értékelési részszempont vonatkozásában az ajánlattevőknek, egyösszegű, forintban kifejezett, nettó kalkulációs összárat kell megadni a megfelelő mértékegység szerint. A legalacsonyabb megajánlás a legjobb.

***Ajánlatkérő felhívja a T. Ajánlattevő figyelmét arra, hogy ajánlata részeként be kell csatolnia a Felolvasólapon megadott nettó kalkulációs összár alapját képező, egységárakat tartalmazó tételes ártáblázatát.***

Abban az esetben amennyiben az Ajánlattevő az egységárakat alulprognosztizálja, az ebből eredő pluszköltségeket, kiadásokat stb. nem háríthatja át az Ajánlatkérőre, és ez nem mentesíti a teljesítési kötelezettség alól.

Az ajánlatban szereplő valamennyi egységárra ajánlatot kell tenni, valamint minden egységárnak nullától eltérő pozitív egész számnak kell lennie.

Az ajánlatban szereplő egységáraknak fixnek kell lennie, vagyis az Ajánlattevők semmilyen formában és semmilyen hivatkozással sem tehetnek változó ajánlati árat tartalmazó ajánlatot.

Az egységáraknak tartalmazniuk kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek, valamint tartalmaznia kell az általános forgalmi adón kívül minden járulékos költséget, függetlenül azok formájától és forrásától, pl. VÁM, különböző díjak és illetékek, egyéb adók stb. Ajánlattevő a megjelölt díjon felül egyéb költségtérítési igény, illetve többletdíjazás Ajánlatkérő szembeni érvényesítésére semmilyen jogcímen nem jogosult, egyéb árelem, költség nem adható meg és elszámolására nincs mód.

A „Kalkulációs ár” úgy kerül kiszámításra, hogy az „Ajánlati egységár” értékét (a megadott mértékegységnek megfelelően) meg kell szorozni a „Kalkulációs mennyiség” oszlopban megadott mennyiséggel. A „Kalkulációs összár” értékét úgy kell kiszámítani, hogy a „Kalkulációs ár” öt értékét össze kell adni.

* A „Kalkulációs összár” vonatkozásában, amennyiben a „Kalkulációs összár” megállapításában számítási hiba állapítható meg, azt Ajánlatkérő saját hatáskörben javítja, és erről tájékoztatja Ajánlattevőket. Számítási hibaként matematikai művelettel javítható hiba kerül javításra (összeadás, kivonás, szorzás) amennyiben teljes körűen rendelkezésre állnak a szükséges alapadatok.

Ezen szempontokon belül az Ajánlatkérő a megadott nettó kalkulációs összárakat veti össze és a legelőnyösebbet (legalacsonyabbat) preferálja.

Fordított arányosítással történik a pontozás.

**Fordított arányosítás:** a legalacsonyabb érték a legkedvezőbb, akkor az ajánlatkérő a legkedvezőbb tartalmi elemre a maximális pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva fordítottan arányosan számolja ki a pontszámokat

|  |  |  |
| --- | --- | --- |
| P= | Alegjobb | \* (Pmax-Pmin)+Pmin |
| Avizsgált |

ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme;

**A 2. bírálati részszempont (**Teljesítésbe bevonni kívánt rendelkezésre álló rakodók száma (maximum 8 fő, minimum 4 fő)**) tekintetében:**

Az értékelés módszere ezen részszempont tekintetében a szélső értékes értékelés, melynek értelmében ajánlatkérő a legmagasabb értéket (8 fő) megajánló ajánlattevő részére adja a legmagasabb, maximális pontszámot, a többi érvényes ajánlat pontszáma az Ajánlatkérő általa rögzített szélsőértékekhez arányosítva kerül meghatározásra.

A legmagasabb megajánlás a legjobb.

**Szélső értékes értékelési képlet:** Arányosítás, melyben Ajánlatkérő az általa rögzített szélsőértékekhez arányosítva számolja ki a pontszámokat.

|  |  |  |
| --- | --- | --- |
| P vizsgált= | A vizsgált – A legkedvezőtlenebb | \* (Pmax-Pmin)+Pmin |
| A legkedvezőbb – A legkedvezőtlenebb |

ahol

P vizsgált: a vizsgált ajánlati elem adott szempontra vonatkozó pontszáma

P max: a pontskála felső határa

P min: a pontskála alsó határa

A legkedvezőbb: az ajánlatkérő által meghatározott legkedvezőbb érték, amire a maximális pontszámot adja

A legkedvezőtlenebb: az ajánlatkérő által meghatározott legkedvezőtlenebb érték, amire a minimális pontszámot adja

A vizsgált: a vizsgált ajánlat tartalmi eleme;

Ezen értékelési részszempont vonatkozásában kizárólag pozitív egész szám ajánlható meg és negatív, vagy tört érték nem ajánlható nem. A negatív, vagy tört értékű megajánlás az ajánlat érvénytelenségét vonhatja maga után.

Ajánlatkérő ezúton rögzíti, hogy ezen bírálati részszempont esetében a legkedvezőbb szintet elérő vagy annál kedvezőbb értéket tartalmazó ajánlatokat (azaz a 8 főnél kedvezőbb [magasabb] megajánlásokat) Ajánlatkérő egyaránt az értékelés során adható pontszám felső határával megegyező pontszámmal értékeli. Továbbá az Ajánlatkérő a többi ajánlattevő ajánlatát az arányosítás pontozási módszer során oly módon fogja értékelni, hogy a megadott képletbe A legjobb értékként a megajánlási korlátok szerinti maximális pontszámmal értékelendő értéket fogja behelyettesíteni, amennyiben a legkedvezőbb megajánlás magasabb, mint az adott megajánlási korlát felső határaként meghatározott érték. Ajánlatkérő rögzíti, hogy a legalacsonyabb értéket el nem érő (4 fő) megajánlás az ajánlat érvénytelenségét vonja maga után.

Ezen bírálati szempont alátámasztása érdekében ajánlattevőnek csatolnia szükséges a **rendelkezésre állására vonatkozó nyilatkozatát** is, hogy a szerződés teljesítése során hány rakodó szakembert fog bevonni.

**Az összpontszám megállapítása:**

A fentiek szerint kapott pontokat (értékelési pontszám) ajánlatkérő megszorozza az adott részszemponthoz tartozó súlyszámmal, a matematika kerekítési szabályai szerint kerekített szorzatokat pedig ajánlatonként összeadja. Az az ajánlat jeleníti meg a legjobb ár-érték arányt, amelynek az összpontszáma a legnagyobb. Az összpontszámok egyezősége esetén az az ajánlat bír a legjobb ár-érték aránnyal, amelyiknek a magasabb súlyszám értékkel rendelkező értékelési szempontja a legkedvezőbb. Amennyiben ez az érték is azonos, Ajánlatkérő az ajánlattevők jenlétében sorsolást tart és a sorsolás alapján kiválasztott Ajánlattevőt nyilvánítja az eljárás nyertesének.

Ajánlatkérő számítási hibának tekinti: az ajánlat részeként benyújtott Tételes ártáblázatban vétett matematikai számítási hibát, továbbá azt az esetet, ha a Tételes ártáblázatban és a felolvasólapon feltüntetett Kalkulációs összár között ellentmondás van valamely matematikai számítási hiba miatt.

Nem minősül számítási hibának, ha Ajánlattevő egyes tételekre a Tételes ártáblázatban nem tesz megajánlást. Ez az ajánlat érvénytelenségét vonja maga után.

Ajánlatkérő a számítási hibát saját hatáskörben javítja olyan módon, hogy a Tételes ártáblázatban megadott egységárakat (mint alapadatokat) alapul véve számítja ki a Tételes ártáblázatban feltüntetett matematikai műveletekkel a nettó ajánlati összárat vagy más – az ajánlatban megtalálható számításon alapuló – adatot.

Ajánlatkérő a számítási hiba javításáról és az esetlegesen módosuló dokumentumok tartalmáról valamennyi ajánlattevőt egyidőben, írásban (e-mailben) értesíti.

1. **Részvételi feltételek:**
	1. **Kizáró okok**

Az eljárásban nem lehet **Ajánlattevő**, alvállalkozó, akikkel szemben az alábbi kizáró okok fennállnak:

1. végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
2. tevékenységét felfüggesztette vagy akinek tevékenységét felfüggesztették;
3. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
4. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
5. a letelepedése szerinti ország nyilvántartásában nincs bejegyezve;
6. felfüggesztett adószámmal rendelkezik;
7. gazdasági, illetőleg szakmai tevékenységével kapcsolatban – három évnél nem régebben meghozott – jogerős bírósági ítéletben megállapított jogszabálysértést követett el;
8. a tisztességtelen piaci magatartás és a versenykorlátozás tilalmáról szóló 1996. évi LVII. törvény 11. §-a, vagy az Európai Unió Működéséről szóló Szerződés 101. cikke szerinti – három évnél nem régebben meghozott – jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést követett el versenyeztetési eljárás során; illetőleg ha az Ajánlattevő ilyen jogszabálysértését más versenyhatóság vagy bíróság – három évnél nem régebben – jogerősen megállapította, és egyúttal bírságot szabott ki.

**Továbbá nem lehet Ajánlattevő, aki:**

1. nem EU-, EGT- vagy OECD-tagállamban vagy olyan államban rendelkezik adóilletőséggel, mellyel Magyarországnak kettős adózás elkerüléséről szóló egyezménye van, vagy
2. a szerződéssel kapcsolatban megszerzett jövedelme az adóilletősége szerinti országban kedvezményesebben adózna *(a jövedelemre kifizetett végleges, adó-visszatérítések után kifizetett adót figyelembe véve)*, mint ahogy a gazdasági szereplő az adott országból származó belföldi forrású jövedelme után adózna. Ennek a feltételnek nem kell eleget tennie a gazdasági szereplőnek, ha Magyarországon bejegyzett fióktelepe útján fogja teljesíteni a szerződést és a fióktelepnek betudható jövedelemnek minősülne a szerződés alapján kapott jövedelem,
3. olyan társaság, amelynek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38.) pont a)-b) vagy d) alpontja szerinti tényleges tulajdonosa nem megismerhető,
4. olyan gazdasági szereplő, amelyben közvetetten vagy közvetlenül több mint 25%-os tulajdoni résszel vagy szavazati joggal rendelkezik olyan jogi személy vagy jogi személyiséggel nem rendelkező gazdasági társaság, amelynek tekintetében az i), j) és k) pontokban meghatározott feltételek fennállnak. Amennyiben a több, mint 25%-os tulajdoni résszel vagy szavazati hányaddal rendelkező gazdasági társaság társulásként adózik, akkor az ilyen társulás tulajdonos társaságaira vonatkozóan kell az i) pont szerinti feltételt megfelelően alkalmazni.
5. olyan gazdasági szereplő, amely, illetőleg amely személy közreműködői, alvállalkozói vonatkozásában olyan valós vagy potenciális érdekellentét áll fenn, mely az Ajánlatkérő részére nyújtandó szolgáltatásokat érintené vagy a jelen pályázat alapján megkötendő szerződés szerinti feladatai független, pártatlan ellátását bármely módon veszélyeztetné.
6. az adott eljárásban előírt adatszolgáltatási kötelezettség teljesítése során olyan hamis adatot szolgáltat, vagy hamis nyilatkozatot tesz, amely a verseny tisztaságát veszélyezteti.
	* 1. **Igazolási módok:**
			1. **Ajánlattevők vonatkozásában:**

**Az a) – b) és e) - f) pontok tekintetében az igazolás módja*:***

* **Ajánlatkérő Ajánlattevő cégkivonatát saját hatáskörben vizsgálja**. *(a* [*http://www.e-cegjegyzek.hu*](http://www.e-cegjegyzek.hu) *honlapról letölthető változat alapján, amennyiben ott nem található, kérjük
30 napnál nem régebbi másolati példány csatolását)*
* Folyamatban lévő változásbejegyzési eljárás esetében az ajánlathoz csatolni kell a cégbírósághoz benyújtott **változásbejegyzési kérelmet,** valamint annak és a cégbíróság által megküldött digitális átvételi elismervény e-aktáját.
* Egyéni vállalkozók esetében **vállalkozói igazolvány másolata**, vagy a közhiteles adatbázisból kinyomtatott igazolás csatolandó.

**A c) - d), illetve g) – h), illetve i) - n) pontok tekintetében az igazolás módja:**

* az Ajánlattevő **cégszerűen aláírt nyilatkozata**.
	+ - 1. **Alvállalkozó vonatkozásában:**

Ajánlatkérő előírja, hogy az ajánlatban meg kell jelölni (Nyilatkozatminta szerint):

a) a pályázatnak azt a részét, amelynek teljesítéséhez az Ajánlattevő alvállalkozót kíván igénybe venni,

b) az ezen részek tekintetében igénybe venni kívánt és az ajánlat benyújtásakor már ismert alvállalkozókat.

Amennyiben Ajánlattevő a szerződés teljesítéséhez nem vesz igénybe alvállalkozót, vagy igénybe vesz ugyan, de az(oka)t az ajánlat benyújtásakor még nem tudja megnevezni, úgy az ajánlatnak az erre vonatkozó nyilatkozatot is tartalmaznia kell. A nyilatkozatot a Nyilatkozatminták részben található 5. sz. melléklet szerint kell megtenni.

Amennyiben az ajánlattevő a szerződés teljesítéséhez nem kíván alvállalkozót igénybe venni, úgy erről szintén a fenti nyilatkozaton köteles nyilatkozni („Alvállalkozót nem veszünk igénybe.” szövegrész aláhúzásával). Nem fogadja el Ajánlatkérő nemleges nyilatkozatként, amennyiben a nyilatkozat kitöltetlenül kerül benyújtásra.

Amennyiben Ajánlattevő az előírt alkalmassági feltételek valamelyikének alvállalkozóval együtt akar megfelelni (ahol a Pályázati felhívás engedi az együttes megfelelést), akkor az ajánlattétel során az alvállalkozó megnevezése kötelező.

Továbbá a fent megjelölt cégszerűen aláírt nyilatkozaton kell Ajánlattevőnek nyilatkoznia arról, hogy az általa a szerződés teljesítése során igénybe venni kívánt alvállalkozók vonatkozásában a kizáró okok nem állnak fenn.

* 1. **Alkalmassági feltételek az ajánlattevőre vonatkozóan:**
		1. **Pénzügyi és gazdasági alkalmassági követelmények:**

**P/1.** Alkalmatlan az Ajánlattevő, ha a teljes nettó- általános forgalmi adó nélkül számított – árbevétele az eljárást megindító pályázati felhívás megjelenésének napját megelőző három, mérlegfordulónappal lezárt üzleti évben összesen nem éri el a **nettó 48 000 000 Ft**-ot, azaz nettó negyvennyolcmillió forintot.

**Az igazolás módja:**

**Amennyiben az ajánlatkérő által kért adatok a céginformációs szolgálat honlapján (**[**https://e-beszamolo.im.gov.hu**](https://e-beszamolo.im.gov.hu)**)** **megismerhetőek, úgy a Beszámoló adatait Ajánlatkérő ellenőrzi a céginformációs szolgálat honlapján. Ebben az esetben az Ajánlattevő által cégszerűen aláírt árbevételi nyilatkozat benyújtása nem szükséges**.

**Amennyiben az ajánlatkérő által kért adatok a céginformációs szolgálat honlapján nem elérhetőek, úgy ajánlattevőnek ajánlatához csatolni szükséges a saját vagy jogelődje utolsó három mérlegforduló nappal lezárt üzleti évéről szóló cégszerűen aláírt árbevételi nyilatkozat. *(Nyilatkozatminták 8. sz. melléklet)*. Az adatok ellenőrzéséhez a beszámolók benyújtása szükséges.**

Ajánlatkérő kiegészítéseként közli, hogy a nem forintban rendelkezésre álló árbevételi adatokat az eredeti devizanemben kéri megadni. Az idegen devizanemben megadott értékek, adatok forintra történő átszámítására ajánlatkérő az egyes üzleti évekre irányadó mérlegforduló napokon érvényes MNB devizaárfolyamot alkalmazza, ennek hiányában az ECB által ugyanebben az időpontban jegyzett devizák keresztárfolyamából számított árfolyam kerül alkalmazásra. A mérlegforduló napokat a mellékelt nyilatkozat mintában kérjük megadni.

A jelen pontban előírt minimumkövetelménynek való megfelelést kizárólag Ajánlattevő teljesítheti, a megjelölt követelménynek való megfelelés alvállalkozó bevonásával nem igazolható.

* + 1. **Műszaki, szakmai alkalmassági követelmények:**

**M/1.** Alkalmatlan az ajánlattevő, ha az eljárást megindító pályázati felhívás megjelenésének napját megelőző 36 hónapban nem rendelkezik az alábbi, szerződésszerűen teljesített **referencia munkákkal**:

**Bútorszállítási és rakodási tevékenység tárgyban** megkötött, összesen legalább **nettó 36.000.000,- Ft**, azaz harminchatmillió forint értékű szerződésszerűen teljesített referenciával.

Az alkalmassági követelménynek való megfelelés több referencia megjelölésével is igazolható.

**A referencia munkákra vonatkozó elvárásnak ajánlattevőknek önállóan kell megfelelniük, a megfelelés alvállalkozó bevonásával nem igazolható.**

**Az igazolás módja:**

Az Ajánlattevőnek csatolnia kell a cégjegyzésre jogosult személy (vagy meghatalmazottja) által aláírt egyszerű nyilatkozatát a beszerzés tárgyában teljesített referenciamunkák vonatkozásában (az eljárást megindító pályázati felhívás megjelenésének napját megelőző 36 hónapos időtartamban), minimálisan az alábbi tartalommal:

* Szerződést kötő másik fél megnevezése,
* Kapcsolattartó személy neve, telefonszáma, e-mail címe
* A szerződés tárgyának ismertetése (olyan részletességgel, hogy abból az alkalmassági feltételeknek való megfelelés egyértelműen megállapítható legyen)
* Teljesítés ideje, időtartama [a teljesítés kezdete (év, hónap, nap), befejezése (év, hónap, nap)],
* Ellenszolgáltatás nettó összege (érték, pénznem)
* Nyilatkozat arra vonatkozóan, hogy a teljesítés megfelelt-e a jogszabályoknak és szerződésszerű volt-e.

Az ajánlatkérő elvárása, hogy a dokumentum tartalmazzon minden olyan adatot, információt, amely az alkalmasság megítéléséhez szükséges minimumkövetelményben megfogalmazásra került!

Amennyiben a bemutatott referencia teljesítési ideje az ajánlattételi határidő lejártát megelőző 36 hónapnál korábban kezdődött, az Ajánlatkérő az alkalmasság vizsgálata során kizárólag a vizsgált referencia-időszakban [az eljárást megindító pályázati felhívás megjelenésének napját megelőző 36 hónap] végzett szállítás ellenértékét tudja figyelembe venni, ezért ebben az esetben a referenciaigazolásban/referencianyilatkozatban a referencia-időszakban végzett szállítás nettó ellenértékét kell feltüntetni.

Felhívjuk az Ajánlattevők figyelmét, hogy a referenciákra vonatkozó fenti adatok feltüntetését üzleti titokra hivatkozással sem lehet megtagadni az ajánlatban. Amennyiben Ajánlatevő kéri a megadott információk üzleti titokként kezelését, úgy Ajánlatkérő azokat ekként kezeli.

Felhívjuk az Ajánlattevők figyelmét arra, hogy közös ajánlattétel esetén a Közös Ajánlattevőknek (Konzorciumnak) együttesen kell a megjelölt alkalmassági követelménynek való megfelelésüket igazolni.

**M/2.** Alkalmatlan az ajánlattevő, amennyiben nem rendelkezik a 261/2011. (XII. 7.) Korm. rendelet szerinti érvényes **közúti árutovábbítási engedéllyel**.

**A közúti árutovábbítási engedélyre vonatkozó elvárásnak ajánlattevőknek önállóan kell megfelelniük, a megfelelés alvállalkozó bevonásával nem igazolható.**

**Az igazolás módja:**

Az Ajánlattevőnek csatolnia kell a **261/2011. (XII. 7.) Korm. rendelet szerinti érvényes közúti árutovábbítási engedély másolati példányát**.

Kérjük csatolni az ajánlattevő cégszerűen aláírt nyilatkozatát arra vonatkozóan, hogy az engedélyt a teljesítés teljes időtartamára meghosszabbítja, és az Ajánlatkérő részére az engedély kiadását követően 2 munkanapon belül, annak másolati példányát benyújtja.

Az ajánlatkérő elvárása, hogy a dokumentum tartalmazzon minden olyan adatot, információt, amely az alkalmasság megítéléséhez szükséges minimumkövetelményben megfogalmazásra került!

Felhívjuk az Ajánlattevők figyelmét arra, hogy közös ajánlattétel esetén a Közös Ajánlattevőknek (Konzorciumnak) együttesen kell a megjelölt alkalmassági követelménynek való megfelelésüket igazolni.

**M/3.** Alkalmatlan az ajánlattevő, amennyiben nem rendelkezik a szerződés keretében végzett tevékenységhez használt gépkocsikra vonatkozó, a kötelező gépjármű-felelősségbiztosításról szóló **2009. évi LXII. törvényben meghatározott** kategóriájú és díjjal folyamatosan rendezett **kötelező gépjármű felelősségbiztosítással**.

**A kötelező gépjármű felelősségbiztosításra vonatkozó elvárásra ajánlattevőknek önállóan kell megfelelniük, a megfelelés alvállalkozó bevonásával nem igazolható.**

**Az igazolás módja:**

Az Ajánlattevőnek csatolnia kell a szerződés keretében végzett tevékenységhez használt gépkocsikra vonatkozó, a kötelező gépjármű-felelősségbiztosításról szóló 2009. évi LXII. törvényben meghatározott kategóriájú és díjjal folyamatosan rendezett **kötelező gépjármű felelősségbiztosítások valamint azok fedezetigazolásának másolati példányát.** Az ajánlatkérő elvárása, hogy a dokumentum tartalmazzon minden olyan adatot, információt, amely az alkalmasság megítéléséhez szükséges minimumkövetelményben megfogalmazásra került!

Felhívjuk az Ajánlattevők figyelmét arra, hogy közös ajánlattétel esetén a Közös Ajánlattevőknek (Konzorciumnak) együttesen kell a megjelölt alkalmassági követelménynek való megfelelésüket igazolni.

1. **Ajánlatkérő a Pályázatban – a 10. pontban részvételi feltételként kért igazolások és nyilatkozatok tekintetében, valamint a 21.4. pontban részletezett dokumentumok tekintetében – teljes körű hiánypótlási lehetőséget biztosít.**

Hiánypótlás során az ajánlati ár nem módosulhat, csak az ajánlat érvényességéhez szükséges dokumentumokat lehet benyújtani. Hiánypótlásban olyan adat, információ, dokumentum nem pótolható, amely az ajánlati árat, valamint az értékelésre kerülő bírálati szempontokra tett megajánlást befolyásolja, módosítja.

Hiánypótlás során Ajánlatkérő által nem kért dokumentumok is pótolhatók (önkéntes hiánypótlás).

1. **Az ajánlattétel nyelve, nyelvei:**

**Magyar (HU)**

Amennyiben az ajánlatban idegen nyelvű dokumentum szerepel, annak azzal tartalmában megegyező magyar nyelvű fordítását is csatolni kell az ajánlathoz. Ajánlatkérő elfogadja a nem magyar nyelven benyújtott dokumentumok Ajánlattevő általi *– cégszerűen aláírt –*fordítását is. Amennyiben a magyar és az idegen nyelvű változat között eltérés van, úgy a magyar változat az irányadó.

A nem magyar nyelven benyújtott ajánlatok magyar nyelvre történő felelős fordítását az Ajánlattevő köteles vállalni, illetve az így felmerülő költséget Ajánlattevő köteles viselni.

1. **Ajánlattételi határidő:**

**2022. március 30. 11:00 óra.**

1. **Az ajánlat benyújtásának módja, helye:**

Az ajánlatot a Pályázati felhívás és Dokumentáció szerint kérjük megadni.

Az ajánlatok az alább megadott elérhetőségeken nyújthatók be az ajánlattételi határidő (13. pont) lejártáig:

* az ajánlat benyújtható e-mailben megküldve, nem szerkeszthető formában (PDF) az alábbi e-mail címre: csakaine.szoke.katalin@mav-start.hu.

Ajánlattevő felelőssége, hogy az Ajánlatkérő által a Pályázat során kért dokumentumok a megadott határidőre Ajánlatkérő fent megadott csakaine.szoke.katalin@mav-start.hu e-mail címre megérkezzenek az ajánlattételi határidőig.

Ajánlatkérő elfogadja a cégszerűen aláírt és beszkennelt dokumentumok helyett a legalább fokozott biztonságú elektronikus aláírással - illetve időbélyeggel - ellátott dokumentumok benyújtását is az alábbiak szerint.

Legalább fokozott biztonságú az elektronikus aláírás, ha az alábbi követelmények mindegyikének megfelel:

 a) kizárólag az aláíróhoz köthető;

 b) alkalmas az aláíró azonosítására;

 c) olyan, elektronikus aláírás létrehozásához használt adatok felhasználásával hozzák létre, amelyeket az aláíró nagy megbízhatósággal kizárólag saját maga használhat;

 d) olyan módon kapcsolódik azokhoz az adatokhoz, amelyeket aláírtak vele, hogy az adatok minden későbbi változása nyomon követhető.

* az ajánlat benyújtható a 1087 Budapest, Könyves Kálmán krt. 54-60. I. em. 129. irodában papír alapon, postai úton vagy személyesen, a következők szerint - Ajánlattevőnek az ajánlat minden oldalát kitörölhetetlen tintával, vagy géppel elkészítve, valamennyi oldalt *(az üres oldalakat is)* folyamatos sorszámmal ellátva, zárt csomagolásban, magyar nyelven, 1 papír alapú (1 eredeti) és 1 elektronikus másolati (CD-n, vagy DVD-n) példányban kell benyújtani. Eltérés esetén a „*papír alapú”* példány tartalma az irányadó.
A csomagoláson a „**Szállítási, rakodási tevékenység biztosítása**” megjelölést és „**Az ajánlattételi határidő (2022. március 30. 11:00 óra) előtt nem bontható fel**” megjelölést is fel kell tüntetni.
* az ajánlat első oldalaként, minden esetben cégszerűen aláírt Felolvasólapnak kell szerepelnie, amelyben közölni kell az alábbi adatokat:

az Ajánlattevő nevét, székhelyét, adószámát, telefonszámát, e-mail címét, illetve az értékelésre kerülő megajánlásokat. *A Felolvasólap mintáját jelen felhívás 3. számú mellékletét képező „Nyilatkozatminták” tartalmazza.*

A késve érkező dokumentumok az Ajánlat érvénytelenségét vonhatja maguk után.

1. **Ajánlat(ok) felbontási helye, ideje:**

Ajánlatkérő – tekintettel arra, hogy e-mailes ajánlat benyújtásra lehetőséget biztosít – nyilvános bontást nem tart, az ajánlatokról feljegyzést készít, amit megküld az ajánlattevők részére.

Az ajánlatok felbontásának ideje: **2022. március 30. 11:00 óra**

1. **Az ajánlatok elbírálásának folyamata, az eljárás során folytatott tárgyalások szabályai**

A pályázati felhívásban meghatározott ajánlattételi határidőre benyújtott, ajánlati kötöttséget nem eredményező első ajánlat (a továbbiakban: alapajánlat) vonatkozásában az ajánlatkérő megvizsgálja, hogy az megfelel-e a pályázati felhívásban és dokumentációban, illetve esetlegesen irányadó jogszabályokban meghatározott feltételeknek.

Ajánlatkérő az alapajánlatok vizsgálatát követően – szükség esetén több alkalommal – külön írásbeli felhívás útján biztosítja a hiánypótlás lehetőségét, valamint az ajánlatban található, nem egyértelmű kijelentés, nyilatkozat, igazolás tartalmának tisztázása érdekében az ajánlattevőtől felvilágosítást kér.

Ajánlatkérő az eljárás során nem kíván tárgyalásokat lefolytatni az Ajánlattevőkkel a szerződéses feltételekről és szakmai tartalomról, de fenntartja magának a jogot arra, hogy ettől indokolás nélkül eltérjen. Ajánlatkérő ilyen irányú döntése esetén a tárgyalás tartásáról és annak módjáról és időpontjáról az Ajánlatkérő írásban (e-mail útján) küld külön értesítést. Ajánlatkérő fenntartja a jogot, hogy a tárgyalásokat Ajánlattevőkkel elektronikus formában, e-mailen keresztül vagy skype értekezlet megtartásával bonyolítsa.

Ajánlatkérő az eljárás során ártárgyalást minden esetben tart, az ártárgyalás tárgyát az **Kalkulációs összárra** vonatkozó megajánlás képezi, a pályázati felhívás 16.8. pontjában részletezetteknek megfelelően. Amennyiben Ajánlatkérő tárgyalásokat kíván lefolytatni, azok az alábbiak szerint kerülnek lebonyolításra:

16.1. A tárgyalás(ok) arra irányul(nak), hogy Ajánlatkérő a számára legkedvezőbb feltételekkel köthessen szerződést.

16.2. Ajánlatkérő a tárgyalásokat csak azokkal az ajánlattevőkkel kezdi meg, amely ajánlattevők alapajánlata adott esetben a hiánypótlást, illetve felvilágosítást követően – a szakmai ajánlat esetleges hiányaitól, hiányosságaitól eltekintve – megfelel a pályázati felhívásban, a pályázati dokumentációban és az esetlegesen irányadó jogszabályokban meghatározott feltételeknek.

16.3. Ajánlatkérő a tárgyalások során a műszaki tartalomban és a szerződéstervezetben meghatározott feltételekről tárgyal az ajánlattevőkkel.

16.4. Ajánlatkérő a tárgyalásokat tervezetten az Ajánlattevőkkel elektronikus formában, e-mailen keresztül vagy Skype értekezlet útján kívánja megtartani. Ezen tárgyalás szabályait ajánlatkérő a későbbiekben határozza meg és erről e-mail útján tájékoztatja az Ajánlattevőket.

16.5. Ajánlatkérő az ajánlattevőktől a műszaki és szerződéses feltételekről szóló tárgyalásokat követően módosított ajánlatot kér.

* Ajánlatkérő a módosított ajánlat bekérésére irányuló felhívásban jelöli meg az alap ajánlatban szereplő, a szakmai ajánlatra vonatkozó dokumentumok hiányait/hiányosságait is, amelyeket a tárgyalások eredményeként kialakított módosított műszaki tartalomra illetve módosított szerződéstervezetre való tekintettel pótolni szükséges. E hiányok/hiányosságok pótlására a módosított ajánlat megtételére nyitva álló határidő lejártáig, a módosított ajánlatban van lehetőség.
* A módosított ajánlat benyújtása kötelező. A módosított ajánlat keretében ajánlattevőknek mindenképpen be kell nyújtaniuk **Felolvasólapot**, valamint a **Kalkulációs összár** részletezését tartalmazó **Tételes ártáblázatot** cégszerűen aláírva, pdf formátumban – amennyiben a módosított ajánlat bekérésével egyidejűleg hiánypótlási felhívás, illetve felvilágosítás-kérés is megküldésre került – a kért hiánypótlást, illetve felvilágosítást.
* Ezt követően Ajánlatkérő megvizsgálja, hogy az ajánlattevő által benyújtott módosított ajánlat megfelel-e a módosított műszaki tartalomnak és a módosított szerződéstervezetnek, továbbá, hogy ajánlattevő eleget tett-e a hiánypótlási felhívásnak, illetve felvilágosítás-kérésnek. Az alapajánlatban becsatolt, a szakmai ajánlat körébe tartozó azon dokumentumokat, amelyek helyébe a módosított ajánlat megtételével új dokumentumok léptek, Ajánlatkérő a bírálat további szakaszaiban figyelmen kívül hagyja, és a korábban beadott dokumentum helyébe lépett dokumentumot veszi figyelembe a bírálat során.
* Amennyiben az ajánlattevő a módosított ajánlat benyújtására nyitva álló határidő lejártáig nem nyújt be módosított ajánlatot, úgy alapajánlata az Ajánlattételi felhívásnak való nem megfelelés alapján érvénytelenítésre kerül.
* A módosított ajánlatban az ajánlattevők az eljárásban alkalmazott értékelési szempont(ok) szerinti vállalásaikat is megteszik, mely vállalásokat az alapajánlatukban foglaltakhoz képest bármely irányban módosíthatják, vagy fenntarthatják.

16.6. A módosított ajánlat benyújtását követően Ajánlatkérő –a jelen felhívás szerint biztosított hiánypótlási és felvilágosítás adási lehetőségre tekintettel – kizárólag az értékelés során korábban nem észlelt hiányok és hiányosságok pótlására, és az újonnan felmerült ellentmondások, nem egyértelmű tartalmak tisztázására biztosít lehetőséget.

16.7. A módosított ajánlatok (ide értve az azokkal kapcsolatos hiánypótlást, illetve felvilágosítást) bírálatát követően Ajánlatkérő a tárgyalások lezárását megelőzően ártárgyalást tart.

16.8. Ártárgyalás

 Az ártárgyalásra kizárólag azok az ajánlattevők kerülnek meghívásra, akiknek az ajánlata megfelel a Pályázati felhívásban, a Pályázati dokumentációban és az esetlegesen irányadó jogszabályokban foglaltaknak. Ajánlattevőknek az ártárgyalásra benyújtott végleges ajánlatban az alap ajánlathoz (vagy amennyiben módosított ajánlat benyújtásra került, úgy a módosított ajánlathoz) képest a szakmai ajánlat és szerződéstervezet módosítására nincs lehetőségük.

 Az ártárgyalás elektronikus úton (e-mailben) történik. Ajánlatkérő a beérkezett ajánlatokról jegyzőkönyvet készít, melyet az Ajánlattevőknek egyidejűleg megküld.

 Az ártárgyalás keretében az ajánlattevők alap ajánlataikhoz (vagy amennyiben módosított ajánlat bekérésre került, úgy a módosított ajánlataikhoz) képest kizárólag az eljárásban alkalmazott értékelési szempont szerinti, az ártárgyalás tárgyát képező értékelendő vállalásukat (**Kalkulációs összár**) módosíthatják a végleges árajánlat megtételével.

Az ártárgyalás tárgyát nem képező értékelési részszempontra (**Teljesítésbe bevonni kívánt rendelkezésre álló rakodók száma**) tett vállalást érintően az alapajánlathoz (vagy amennyiben módosított ajánlat bekérésre került, úgy a módosított ajánlataikhoz) képesti módosítás az ártárgyalás során már nem lehetséges.

Ajánlatkérő az ártárgyalási meghívóban megjelöli a végleges árajánlatok benyújtására nyitva álló ajánlattételi határidőt és a benyújtás helyét.

Az ártárgyalás keretében kötelező végleges ajánlatot tenni. A végleges ajánlatnak **Felolvasólapot**, valamint a **Kalkulációs összár** részletezését tartalmazó **Tételes Ártáblázatot** cégszerűen aláírva, pdf formátumban, minden esetben tartalmaznia kell.

Amennyiben az ajánlattevő a végleges árajánlat benyújtására nyitva álló határidő lejártáig nem nyújt be ajánlatot, ajánlata érvénytelenítésre kerül.

A végleges ajánlatban az ajánlattevők a korábban benyújtott alap ajánlataikhoz (vagy amennyiben módosított ajánlat bekérésre került, úgy a módosított ajánlataikhoz) képest Ajánlatkérőre nézve kedvezőtlenebb, az ártárgyalás tárgyát képező vállalást nem tehetnek.

A végleges ajánlatok megtételére nyitva álló határidő lejártával az ajánlati kötöttség a végleges ajánlatokra beáll és az ártárgyalások befejeződnek.

Az ártárgyaláson a részvétel kötelező, amennyiben nem kerül ajánlat benyújtásra az ártárgyalás során, úgy az az ajánlat érvénytelenségét vonhatja maga után.

Ajánlatkérő felhívja Ajánlattevő figyelmét, hogy az ártárgyaláson való részvétel nem jelenti automatikusan a benyújtott ajánlat érvényességét.

1. **A Pályázat eredményről szóló tájékoztató tervezett időpontja:**

Ajánlatkérő a Pályázat eredményéről írásban *(e-mail útján)* tájékoztatja az Ajánlattevőket tervezetten: **2022. április 15.**

1. **A szerződéskötés tervezett időpontja: 2022. április 30.**
2. **Az ajánlati kötöttség minimális időtartama:**A végleges ajánlattételi határidő lejártától számított 90 nap.

A nyertes ajánlattevő vonatkozásában az ajánlati kötöttség időtartama a pályázat eredményéről szóló tájékoztató megküldésétől számított 30 nappal meghosszabbodik.

1. **Egyéb információk:**
	1. **Dokumentáció átvétele:**

Ajánlatkérő jelen Pályázatban Dokumentációt készített (beleértve a szerződéstervezetet, műszaki tartalom, nyilatkozatmintákat), melyet térítésmentesen bocsát az Ajánlattevők rendelkezésére az ajánlattételi felhívással együtt.

Ajánlatkérő írásban (elektronikus úton) a pályázati felhívás 1. pontjában megadott kapcsolattartójához beérkező kérésre elektronikus úton megküldi a dokumentációt Ajánlattevőnek. Ennek átvételéről elektronikus visszaigazolást kérünk a kapcsolattartó felé a potenciális Ajánlattevőktől.

Felhívjuk a figyelmet arra, hogy a formanyomtatványokért valamint azok használatáért az Ajánlatkérő felelősséget nem vállal, azaz Ajánlattevők a formanyomtatványokat saját felelősségükre alkalmazhatják.

* 1. **Ajánlati biztosíték:**

Ajánlatkérő a pályázatban való részvételt **nem köti biztosíték nyújtásához**.

* 1. **Konzultáció:**

Ajánlattevők az alapajánlat összeállításának érdekében írásban **kérdéseket tehetnek** **fel Ajánlatkérő felé** *(e-mailben az 1. pont szerint) 2022. március 25.14:00 óráig,* mely kérdésekre Ajánlatkérő *2022. március 29. 10:00 óráig*megküldi válaszait.

Az előzőekben megjelölt határidőn túl, vagy egyéb módon érkezett kérdések, vagy a Pályázat tárgyától eltérő kérdések megválaszolásától Ajánlatkérő indoklás nélkül eltekinthet.

Az eljárással kapcsolatos minden információkérést kizárólag az 1. pontban megjelölt kapcsolattartó személynél, írásban, **e-mail** útján lehet benyújtani.

* 1. **Ajánlat tartalma:**

Ajánlattevőnek az alábbi dokumentumokat **kell az ajánlathoz csatolni**:

* 1. a cégszerűen aláírt **Felolvasólapot** kitöltve az Ajánlat adataival (nyilatkozatminta szerint);
	2. Ajánlattevőnek ajánlata részeként be kell nyújtani a kalkulációs összár alapját képező egységárakat tartalmazó, cégszerűen aláírt **tételes ártáblázatát** (nyilatkozatminta szerint pdf formátumban);
	3. a cégjegyzésre jogosult személy(ek) közjegyző által készített **aláírási címpéldányát**, vagy a Ctv. 9. §-a szerinti, ügyvéd vagy kamarai jogtanácsos által ellenjegyzett aláírás-mintáját egyszerű másolati példányban. Amennyiben az ajánlatot nem a cégjegyzésre jogosult vezető tisztségviselő írja alá, úgy csatolni szükséges a cégjegyzésre jogosult vezető tisztségviselő által aláírt meghatalmazást, melynek tartalmaznia kell a meghatalmazott aláírás mintáját is; Ajánlatkérő felhívja az Ajánlattevők figyelmét, hogy az ajánlat (nyilatkozat, kötelezettségvállalás) aláírására vonatkozó meghatalmazás aláírására meghatalmazóként kizárólag az Ajánlattevő vezető tisztségviselője jogosult, a cégvezető és a képviseletre feljogosított munkavállaló a Ptk. 3:116. § (3) bekezdés alapján az ajánlat (nyilatkozat, kötelezettségvállalás) aláírására meghatalmazást érvényesen nem adhat.

Amennyiben az aláíró/szignáló személy a 2009. évi CXV. törvény szerinti egyéni vállalkozónak minősül, vagy természetes személy, úgy az aláírás hitelességének igazolása érdekében az egyéni vállalkozó illetve a természetes személy aláírás képét tartalmazó dokumentum legalább teljes bizonyító erejű magánokirati formában csatolandó. Az aláírás hitelességének igazolására szolgáló dokumentumnak egyéni vállalkozó esetében tartalmaznia kell az egyéni vállalkozó nyilvántartási számát is.

Felhívjuk továbbá a figyelmet, hogy az egyéni vállalkozóról és az egyéni cégről szóló 2009. évi CXV. törvény 16. § (4) bekezdése alapján az egyéni vállalkozó gazdasági tevékenysége során az „egyéni vállalkozó” megjelölést (vagy annak e.v. rövidítését) és nyilvántartási számát neve (aláírása) mellett minden esetben köteles feltüntetni.

* 1. **Ajánlattevő alkalmasságát alátámasztó igazolásokat, nyilatkozatokat** (Jelen Pályázati felhívás 10. pontja szerint);
	2. Ajánlattevő által cégszerűen aláírt **nyilatkozatot a kizáró okok fenn nem állása** vonatkozásában;
	3. **Alvállalkozó** vonatkozásában csatolni kell a **cégszerűen aláírt nyilatkozatot** az alábbi tartalommal (nemleges nyilatkozat is csatolandó):
		1. Pályázatnak az(ok) a része(i), amelynek teljesítéséhez Ajánlattevő alvállalkozót vesz igénybe;
		2. Alvállalkozó neve, székhelye, adószáma (amennyiben az ajánlattétel időpontjában ismert az alvállalkozó);
		3. **Nyilatkozat** arra vonatkozóan, hogy az igénybe venni kívánt **Alvállalkozók** vonatkozásában sem állnak fenn jelen Pályázati felhívásban meghatározott **kizáró okok**.

Amennyiben Ajánlattevő nem vesz igénybe alvállalkozót, úgy **a nemleges nyilatkozat is csatolandó.**

* 1. Ajánlattevőnek csatolnia kell ajánlata részeként cégszerűen aláírt **nyilatkozatát** a nyertessége esetén **szerződésben feltüntetendő adatairól, a szerződéstervezet változatlan tartalommal történő elfogadásáról.**
	2. Ajánlattevő ajánlatában **cégszerűen aláírt formában nyilatkozni** köteles arról, hogy vele szemben van-e folyamatban **változásbejegyzési eljárás.**

Folyamatban lévő változásbejegyzési eljárás esetében az ajánlathoz csatolni kell a cégbírósághoz benyújtott változásbejegyzési kérelmet, valamint az annak érkezéséről a cégbíróság által megküldött igazolást PDF formátumban.

* 1. **Átláthatósági nyilatkozat cégszerűen aláírt formában** a mellékelt nyilatkozatminta szerint.
	2. **Ajánlattevő cégszerűen aláírt nyilatkozata a közúti árutovábbítási engedélyről**
	3. **Kötelezettségvállaló cégszerűen aláírt nyilatkozat felelősségbiztosításról**
	4. **Rendelkezésre állási cégszerűen aláírt nyilatkozat**
	5. **Közös ajánlattétel:**

Közös ajánlattétel esetén az ajánlatban utalni kell az ajánlattételi szándékra, s meg kell nevezni a Közös Ajánlattevőket, illetve az Ajánlattevők kötelesek maguk közül egy, a Pályázati eljárásban a közös Ajánlattevők nevében eljárni jogosult képviselőt megjelölni (név, cím, kapcsolattartó, elérhetőség feltüntetésével).

Közös ajánlattétel esetén a közös Ajánlattevőknek megállapodást kell kötniük egymással, melyben szabályozzák a közös ajánlattevők egymás közötti és az Ajánlatkérővel való kapcsolatát.

A Megállapodásnak az alábbi kötelező elemeket kell tartalmaznia:

* + a közös Ajánlattevők közös fellépési formájának ismertetését és
	+ az ajánlat aláírási módjának ismertetését, és
	+ a részesedés mértékének feltüntetését, és
	+ a vezető tag (a képviselő) megjelölését azzal, hogy a képviselő korlátozás nélkül jogosult valamennyi közös ajánlattevőt képviselni az ajánlatkérővel szemben a jelen Pályázati eljárásban, az ajánlatkérő által az ajánlattevő, illetve az ajánlattevő által az ajánlatkérő felé tett jognyilatkozatokban, és
	+ az ajánlatban vállalt kötelezettségek megosztásának ismertetését, és
	+ azon egyedüli tag megnevezését, aki a Megrendelő (Ajánlatkérő) felé valamennyi számla vagy azzal egy tekintet alá eső okirat kiállítására jogosult, vagy annak rögzítését, hogy a közös ajánlattevők külön-külön jogosultak a számla vagy azzal egy tekintet alá eső okirat kiállítására a saját teljesítés(rész)ük tekintetében.
	+ az ajánlatban vállalt kötelezettségeken belül azokat, amelyeket:
		1. az egyes Ajánlattevők külön-külön teljesítenek (az érintett ajánlattevő megnevezésével),
		2. amelyeket egynél több Ajánlattevő együttesen teljesít (az érintett ajánlattevők megnevezésével),
		3. és azon kötelezettségeket, amelyek teljesítése érdekében harmadik személlyel kívánnak szerződést kötni.
	+ azon megállapodást, miszerint közös Ajánlattevők a szerződésben vállalt valamennyi kötelezettség teljesítéséért egyetemleges felelősséget vállalnak, és
	+ a megállapodás az ajánlat benyújtásának napján érvényes és hatályos, annak teljesítése, alkalmazhatósága vagy végrehajthatósága felfüggesztő (hatályba léptető), bontó feltételtől, illetve harmadik személy vagy hatóság jóváhagyásától nem függ.

**A közös ajánlatot benyújtó gazdasági szereplők közül az ajánlattételi határidő lejárta után valamely gazdasági szereplő kiválása esetén a fennmaradó gazdasági szereplők akkor vehetnek részt az eljárás további részében, ha továbbra is megfelelnek a pályázati felhívásban előírt valamennyi alkalmassági feltételnek és a változás nem jár a verseny tisztaságának sérelmével.**

Közös ajánlattétel esetén csatolni kell a közös Ajánlattételi nyilatkozatot *(Nyilatkozatminta szerint)*, valamint a fentiek szerinti megállapodást.

* 1. **Egyéb feltételek:**
* Az ajánlatok összeállításával és benyújtásával kapcsolatban felmerült összes **költség az Ajánlattevőt terheli.**
* Ajánlatkérő felhívja a figyelmet, hogy az ajánlattevőknek az ajánlatukban nyilatkozniuk kell, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak alapján **átlátható szervezetnek** minősülnek. Az államháztartásról szóló 2011. évi CXCV. törvény 41. § (6) bekezdése alapján központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve ilyen létrejött szerződés alapján  nem teljesíthető kifizetés, amely szervezet nem minősül átlátható szervezetnek.

 Ajánlatkérő fenntartja a jogot, hogy az ajánlattevőktől a tárgyi nyilatkozatban foglaltak valóságtartalmát megalapozó adatokat, információkat kérjen be.

* Ajánlattevőnek rendelkeznie kell **fuvarozói felelősségbiztosítással** a **szerződéstervezet** **8.** pontjának megfelelően. A vállalkozási keretszerződés megkötésének feltétele, hogy Ajánlattevő rendelkezzen a megfelelő mértékű és fedezetű fuvarozói felelősségbiztosítással. A fuvarozói felelősségbiztosítás akkor megfelelő, ha az valamennyi, a jelen keretszerződésben vállalt tevékenységgel kapcsolatos kockázatra kiterjed, illetve ha biztosítási eseményenként legalább 1.000.000 Ft (azaz egymillió forint) és biztosítási időszakra – 1 év - kifizethető limit összege legalább 3.000.000,- Ft (azaz hárommillió forint). A biztosítási kötvény vagy fedezetigazolás illetve a biztosítási feltételek és a biztosító által kiállított díjfizetési igazolás bemutatását követően kerülhet sor a szerződéskötésre. Ajánlattevőnek nyilatkoznia kell a fuvarozói felelősségbiztosítás megkötéséről vagy kiterjesztéséről a keretszerződésben rögzített követelményeknek megfelelően. .
* Ajánlatkérő a Ptk. 6:74. § (1) bekezdésének, illetve a Ptk. 6:76.§ (1) alkalmazását kizárja. **Ajánlatkérő fenntartja magának a jogot, hogy a pályázatot indoklás nélkül a pályáztatás bármely szakaszában eredménytelennek nyilvánítsa;** a beszerzési igényétől a szerződéskötés előtt bármikor, indoklás nélkül elálljon, továbbá, hogy a szerződés megkötését megtagadja. A szerződés a nyertes kihirdetésével nem jön létre, Ajánlatkérőt szerződéskötési kötelezettség nem terheli.

Ajánlatkérő felhívja Ajánlattevők figyelmét arra, hogy a pályázati felhívás visszavonása, módosítása, továbbá a Pályázati eljárás bármely okból történő eredménytelenné nyilvánítása, vagy a szerződés aláírásának egyéb okból való meghiúsulása esetén az Ajánlatkérő az Ajánlattevő(k) számára kár-, költségtérítést semmilyen jogcímen nem fizet, vele szemben semmiféle igény, követelés nem érvényesíthető.

Ajánlattevők az Ajánlatkérő azon döntése kapcsán, mely ajánlatukat érvénytelennek minősíti, sem jogorvoslatra, sem kártérítésre, kártalanításra vagy egyéb megtérítési igény érvényesítésére nem jogosultak.

* Jelen ajánlattételi felhívás nem jelent az ajánlatkérő részéről szerződéskötési kötelezettséget. Az ajánlatkérő külön indokolási kötelezettség nélkül bármikor dönthet úgy, hogy jelen beszerzési eljárásban nem hirdet eredményt, illetőleg nem köt szerződést. Tehát az ajánlatkérés visszavonásából, illetve eredménytelenné nyilvánításából eredő károkért, költségekért, elmaradt haszonért ajánlatkérő semmilyen felelősséget nem vállal.
* Ajánlatkérő ezúton felkéri az Ajánlattevőket a MÁV Csoport Szállítói Minősítési Rendszerében történő regisztrációra. Ajánlatkérő kéri, hogy amennyiben az ajánlat benyújtásakor már ajánlattevő regisztrációval rendelkezik, a benyújtandó ajánlatban szíveskedjenek megadni a szállítói minősítésre vonatkozó regisztrációs számát.

Amennyiben Ajánlattevő még nem regisztrált, a regisztrációs kérdőívek és a regisztrációs útmutató elérhető az alábbi címen: <http://www.mavcsoport.hu/file/20941/download?token=NGI9mnne>

Amennyiben a szállítói minősítéssel kapcsolatban kérdése merül fel, a szallitoiminosites@mav.hu e-mail címre legyen szíves elküldeni

**Érvénytelen** az ajánlat, ha:

* az ajánlattételi határidőn túl érkezik, illetve a felhívásban megjelölttől eltérő e-mail címre vagy módon nyújtották be;
* a Pályázatban részvételi feltételként kért igazolások és nyilatkozatok nem, vagy nem megfelelő módon igazolják Ajánlattevő alkalmasságát, illetve a kizáró okok fennállásának hiányát;
* a Pályázatban részvételi feltételként kért igazolásokat és nyilatkozatokat Ajánlattevő a hiánypótlási felhívás ellenére sem nyújtja be a megadott határidőre a Pályázati felhívásnak megfelelően;
* a Pályázati felhívásban, illetve mellékleteiben Ajánlatkérő által előírt teljesítési ütemezést Ajánlattevő nem tudja vállalni, teljesíteni;
* a Pályázati felhívásban és mellékleteiben előírt követelményeknek nem felel meg, illetve az előírt feltételeket Ajánlattevő nem tudja igazolni, teljesíteni;
* Ajánlattevő a teljesítés feltételeit, illetve a vonatkozó ellenszolgáltatást nem egyértelműen határozta meg, vagy azokat más ajánlatához vagy feltételhez kötötte;
* a Pályázati felhívásban és mellékleteiben nevesített tartalom tekintetében Ajánlattevő nem ad teljes körű ajánlatot;
* az ajánlat nem tartalmaz egyértelmű és teljeskörű ajánlatot a bírálati szempontok mindegyikére;
* ha az Ajánlattevő több változatú ajánlatot tesz, amennyiben ennek lehetőségét az Ajánlatkérő kizárta;
* az ajánlatban valótlan adat vagy nyilatkozat szerepel;
* ha a jelen pályázati felhívás 10. pontjában részletezett kizáró okok fennállnak az Ajánlattevővel szemben;
* az Ajánlattevő a hiánypótlási felhívás ellenére sem tett részletes és kötelező erejű jognyilatkozatokat az ajánlatával kapcsolatban, azzal kapcsolatban nem vállalt ajánlati kötöttséget;
* az ajánlat/Ajánlattevő a fentieken túlmenően nem felel meg a pályázati felhívásban, valamint a jogszabályokban foglaltaknak.
* ajánlattevő nem minősül átlátható szervezetnek.

Jelen Pályázati felhívásban nem részletezett kérdésekben a mellékletét képező szerződés-tervezet és a vonatkozó hatályos jogszabályok az irányadóak.

Ajánlatkérő a nyertes Ajánlattevő visszalépése esetén a második legkedvezőbb ajánlatot tevővel köthet szerződést.

Tekintettel a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és Tanács 2016/679 rendeletére (általános adatvédelmi rendelet) és az információs önrendelkezési jogról és az információszabadságról szóló 2011. évi CXII. törvény vonatkozó előírásaira Ajánlatkérő adatkezelési tájékoztatója az alábbi linken érhető el:

https://www.mavcsoport.hu/mav-csoport/adatkezelesi-tajekoztatok

1. **A Pályázati felhívás közzétételének napja:**

Budapest, 2022. március 28.

1. **Mellékletek:**
2. számú melléklet: Szerződéstervezet (külön PDF dokumentumban)
3. számú melléklet: Műszaki tartalom (külön PDF dokumentumban)
4. számú melléklet: Nyilatkozatminták (külön DOC dokumentumban)